The Singles 86–98

***The Singles 86>98*** (), բրիտանական Depeche Mode երաժշտական կոլեկտիվի հավաքածու, որը թողարկվել է 1998 թվականի սեպտեմբերին։

## Ալբոմի մասին
### Հավաքածուի թողարկում
Ինչպես իր 1985 թվականի The Singles 81→85 ալբոմը, այս ալբոմը վերամշակված երգերի հավաքածու է, որոնք խումբը թողարկել է որպես սինգլներ 1986 (*Black Celebration* ալբոմ) և 1997 թվականների (*Ultra* ալբոմ) միջև ընկած ժամանակահատվածում: Բացի այդ, հավաքածուն ներառում է նոր կոմպոզիցիա՝ «Only When I Lose Myself» երգը, որը թողարկվել է որպես սինգլ 1998 թվականի սեպտեմբերի 7-ին: Ալբոմի թողարկումից կարճ ժամանակ առաջ Depeche Mode-ի անդամները նշել են, որ *The Singles 86>98*-ը, իրենց կարծիքով, ընդգրկում է խմբի պատմության ամենաարդյունավետ ստեղծագործական շրջանը:

VHS ձևաչափով *The Singles 86>98* ալբոմի թողարկմանը զուգընթաց թողարկվել է The Videos 86>98 ալբոմը: 2002 թվականին *The Videos 86>98* ալբոմը վերաթողարկվել է DVD-ով՝ լրացուցիչ նյութերով:

1999 թվականին միայն Եվրոպայի համար թողարկվել է *The Singles 81>98-*ը, որը կազմված է *The Singles 81→85* և *The Singles 86>98* ալբոմներից։

### Համերգային շրջագայություն
1998 թվականի ապրիլին Depeche Mode-ը մամուլի ասուլիս է անցկացրել Քյոլնի Hyatt հյուրանոցում, որտեղ խումբը հայտարարել է The Singles Tour անվամբ շրջագայության մասին։ Այն սկսվել է 1998 թվականի սեպտեմբերի 2-ին։ Առաջին մասը կայացել է եվրոպական երկրներում, իսկ առաջին ելույթը կայացել է Էստոնիայի Տարտու քաղաքում։ The Singles Tour-ի եվրոպական մասի ընթացքում Depeche Mode-ը առաջին անգամ այցելել է Ռուսաստան, համերգները անցկացվել են սեպտեմբերի 5-ին Մոսկվայում (Օլիմպիական մարզահամալիր) և սեպտեմբերի 6-ին Սանկտ Պետերբուրգում (Պետերբուրգի մարզահամալիր)։ Շրջագայության երկրորդ մասը, որը սկսվել է հոկտեմբերի 27-ին Վուսթերում, կայացել է ԱՄՆ-ի և Կանադայի քաղաքներում։ Շրջագայության շրջանակներում Depeche Mode-ը ելույթ է ունեցել KROQ-ի *Almost Acoustic Christmas* շոուում, որի ընթացքում Smashing Pumpkins խմբի առաջատար Բիլլի Քորգանը Depeche Mode-ի հետ կատարել է «Never Let Me Down Again» երգը։ The Singles Tour-ի վերջին ելույթը կայացել է 1998 թվականի դեկտեմբերի 22-ին Կալիֆոռնիայում գտնվող Անահայմում։

Եղել է The Singles Tour-ը խմբի առաջին համերգային շրջագայությունն Devotional/Exotic Tour-ից (1993–1994) ի վեր։ Այն նաև Depeche Mode-ի առաջին շրջագայությունն է, որին չի մասնակցել խմբի նախկին անդամ Ալան Ուայլդերը, որը լքել է խումբը 1995 թվականին։ 1997 թվականին, իրենց իններորդ ստուդիական ալբոմի՝ *Ultra*-ի աջակցությամբ, Depeche Mode-ը ունեցել է ընդամենը երկու կարճ համերգ Լոնդոնում և Լոս Անջելեսում, որոնք կոչվել են Ultra Parties։ Այնուհետև երաժիշտները որոշել են հրաժարվել մեծածավալ շրջագայությունից՝ Devotional/Exotic Tour-ի ընթացքում խմբի անդամների միջև առաջացած լարվածության պատճառով։

The Singles Tour-ի ընթացքում Depeche Mode-ը ներկայացրել է երկու համերգային անդամի, որոնք մինչ օրս նվագակցում են խմբին՝ ստեղնաշարային գործիքներ նվագող Փիթեր Գորդենոն և թմբկահար Քրիստիան Այնգները, որոնք արդեն նվագել են Depeche Mode-ի հետ որպես հյուր երաժիշտ Ultra Parties-ի ժամանակ։

### Քննադատների արձագանքներ և վաճառք
Երաժշտական ​​քննադատները դրական են արձագանքել «The Singles 86>98» ալբոմին: Allmusic-ի խմբագիր Սթիվեն Թոմաս Էրլյուայնը ալբոմին տվել է 4.5 աստղ հնարավոր 5-ից: Նա գրել է, որ ժողովածուն «ընդգրկում է Depeche Mode-ի կարիերայի և՛ թռիչքները, և՛ անկումները»: Էրլյուայնը իր գրախոսականը եզրափակել է, ավելացնելով՝ «Հնարավոր է, որ որոշ պատահական ունկնդիրներ ժողովածուն չափազանց «խառը» համարեն իրենց երաժշտական ​​ճաշակի պատճառով, բայց, ի վերջո, «The Singles 81→85»-ի հետ մեկտեղ, [The Singles 86>98]-ը կարող է իրականում լինել «Depeche Mode»-ի լավագույն աշխատանքը»: Pitchfork Media-ի գրախոս Սկեթ Հանսենը ալբոմին տվել է 7.5 աստղ 10-ից: Հանսենի խոսքով՝ «The Singles 86>98»-ը հարմար է խմբի ստեղծագործությունների բոլոր երկրպագուների համար, քանի որ հավաքածուն միաժամանակ համատեղել է խմբի երկու հիմնական փուլերը՝ «երկիմաստ» փուլը, երբ խումբը եղել է տեխնո կատեգորիայի մեջ և այն փուլը, երբ երաժիշտները կենտրոնացել են «աղավաղված կիթառների» վրա: Իր գրախոսականը եզրափակելով՝ Սքեթ Հանսենը գրել է, որ հավաքածուն հարմար է երիտասարդ սերնդին Depeche Mode-ի երաժշտությունը ներկայացնելու համար: Entertainment Weekly-ն ցածր գնահատական ​​է տվել, իսկ խմբագիր Թոմ Լանհեմը The Singles 86>98-ը նկարագրել է որպես Depeche Mode-ի երաժշտական ​​կարիերայի «վայրէջք»։

ԱՄՆ-ում The Singles 86>98 ալբոմը թողարկման առաջին շաբաթում վաճառվել է ավելի քան 500,000 օրինակով և ստացել է պլատինե կարգավիճակ։ Ալբոմը նաև ստացել է պլատինե հավաստագիր Գերմանիայում և Իտալիայում։ The Singles 86>98 ալբոմը նաև ստացել է ոսկե կարգավիճակ Միացյալ Թագավորությունում, Շվեյցարիայում, Շվեդիայում, Իսպանիայում, Ֆրանսիայում և Լեհաստանում։ Ալբոմը ներառվել է *Blender* ամսագրի «500 CD-ներ, որոնք դուք պետք է ունենաք» ցանկում։

## Երգացանկ
Բոլոր երգերը գրվել են Մարտին Գորի կողմից։

## Ձայնագրման մասնակիցներ
**Depeche Mode**
* Դեյվ Գահան՝ վոկալ, սեմփլեր
* Մարտին Գոռ՝ կիթառ, ստեղնաշարային գործիքներ, մելոդիկան «Everything Counts»-ում, բեք վոկալ, հիմնական վոկալ՝ «A Question of Lust» և «Home» երգերում
* Էնդի Ֆլետչեր՝ ստեղնաշարային գործիքներ, բաս կիթառ, երաժշտության ծրագրավորում, սեմփլեր

**Այլ անձնակազմ**
* Ալան Վայլդեր (խմբի մասնակից է 1982-ից 1995 թվականից)` ստեղնաշարային գործիքներ, դաշնամուր «Condemnation»-ում, բաս կիթառ «Walking in My Shoes»-ում, հարվածային գործիքներ «I Feel You»-ում և «In Your Room»-ում, երաժշտական ծրագրավորում
* Դենիել Միլլեր, Ֆլադ, Դեյվ Բեսկոմբի, Գարետ Ջոնս, Թիմ Սիմենոն - պրոդյուսերներ
* Ալան Մոլդեր, Բուչ Վիգ, Ֆիլ Հարդինգ, Ֆիլ Լեգ, Սթիվ Լայոն, Շեփ Պետտիբուոն, Մարկ «Սփայկ» Ստենտ՝ ռեմիքս
* Ռոլանդ Բրաուն, Մայկ Մարշ՝ ռեմասթերիգ
* Ջոնաթան Կեսլեր՝ մենեջեր
* Մարինա Չավես, Ռիկ Գվեստ, Լի Կոլինս, Պի Էյ Թեյլոր, Էլանի Մակինտոշ՝ լուսանկարիչներ

## Զբաղեցրած դիրքեր չարթերում և հավաստագրեր

### Հավաստագրեր և վաճառքներ

## Թողարկման պատմություն

## Ծանոթագրություններ

## Արտաքին հղումներ
* ''The Singles 86>98'' Depeche Mode պաշտոնական կայքում

Կատեգորիա:1998 ալբոմներ
Կատեգորիա:Անգլալեզու ալբոմներ
Կատեգորիա:Փոփ ալբոմներ